TÁRSULATI ÜGYEK. 129 



A m. k. Vallás- s Közoktatásügyi Miniszter Ür az 1915 — 16. költségvetési év 

 II. felére 1500 K államsegélyt utalt ki. 



Semsby Andor úr a főtitkárhoz intézett levele szerint 300 K magánsegélyt en- 

 gedélyezett . 



Maross Imre másodtitkár 1916 márc. 6-iki levele szerint 114 évi titkári illetmé- 

 nyét 900 K-t felerészben az Anya-társulatnak, felerészben a Barlangkutató Szakosztálynak 

 alapítvány gyanánt adományozta. 



A választmány a Szabó-alapból hirdetett 400 K-ás pályázat bírálóiul Pálfy Móric dr. 

 elnöklete alatt Lörenthby Imre és Schréter Zoltán dr. választmányi tagokat küldi ki. 



Elnök bemutatja a m. kir. Vallás- és közoktatásügyi miniszter leiratát, melylyel 

 megküldi a bécsi császári tudományos Akadémia Balkán-Bizottságának felhívását a bal- 

 káni kutatásokban való részvétel ügyében. A választmány elhatározza, hogy a Balkánon 

 megindítandó vizsgálatok alkalmával a magy. tud. Akadémia Balkán-Bizottságához csat- 

 lakozik s erről a határozatról értesíti a m. kir. Vallás- és Közoktatásügyi minisztert. 



Az elnökség bemutatja a Schafarzik Ferenc dr. és Schréter Zoltán dr. indít- 

 ványai alapján a Földtani Közlöny szerkesztésére készített szabályzatot, melyet a vá- 

 lasztmány beható eszmecsere után a következőkben állapit meg : 



A FÖLDTANI KÖZLÖNY SZERKESZTÉSÉRE VONATKOZÓ 



SZABÁLYOK. 



Általános elvek. 



Minthogy a Magyarhoni Földtani Társulat alapszabályszerű feladata a föld- 

 tan és rokontudományainak művelése és terjesztése, a Földtani Közlöny mind- 

 ezen tudományágak szolgálatában áll. A szerkesztőség feladata gondoskodni, 

 arról, hogy valamely rokonszak a többi rovására túlsúlyra ne jusson és vigyázni 

 arra, hogy az egyes füzetek tartalma változatos legyen s különösen, hogy a keve- 

 sebb tagtársrmkat érdeklő rokonszakokból (pl. kristálytan, paleontológia) egy- 

 egy füzetben több értekezés ne jelenjen meg. A Közlönyben a főszaknak, a 

 geológiának, vezérszerepet kell biztosítani s ezért a földtani közlemények alkos- 

 sák a Közlöny gerincét. 



A szerkesztőség feladata a Közlöny irodalmi nivóját fentartani. Ennek 

 biztosítása végett a benyújtott munkák felett kritikát gyakorol s szükség szerint 

 a szerkesztő bizottságot a munka megbírálására felkéri. 



Szigorúan szem előtt tartandó, hogy a megjelenő munkák minél tömöreb- 

 ben, szabatosabban legyenek megfogalmazva. A terjengős, ismétlésekkel telt 

 kéziratokat a szerkesztőség minden esetben köteles a szerzőnek átdolgozás vé- 

 gett visszaadni. 



A Földtani Közlöny nemcsak a Magyarhoni Földtani Társulatnak, hanem 

 a m. k. Földtani Intézetnek is hivatalos lapja lévén, abban a m. k. Földtani 

 Intézet igazgatóságának hivatalos közleményei is megjelenhetnek. 



16 — 



